La platja de Gandia rep el certificat Safe Tourism
12 agost 2020

## La platja de Gandia rep el certificat Safe Tourism12 agost 2020Última actualització: 14 juliol 2025

![](../gestion/img/frances2006272120.jpg)  
  

La platja de Gandia han estat mereixedora del Safe Tourism Certified, la marca de referència del Turisme Segur, que atorga el comité de certificació de l'Institut per a la Qualitat Turística Espanyola, ICTE, després d'haver superat l'auditoria.

L'Institut per a la Qualitat Turística Espanyola depén del Ministeri de Turisme i la seua Junta Directiva està composta per les Patronals Nacionals del sector turístic, la Secretaria d'Estat de Turisme, les comunitats autònomes i la Federació Espanyola de Municipis i Províncies (FEMP).

Aquest distintiu representa el sector turístic espanyol en el seu conjunt en matèria d'implantació del Sistema de Prevenció de Riscos per a la Salut enfront de la COVID-19, i té com a meta generar confiança en els clients i operadors turístics nacionals i internacionals al temps que es redueix el risc de contagi per la covid-19 de turistes i treballadors del sector, gràcies a les mesures que adopten els prestadors de serveis turístics.

El regidor delegat de Turisme, **Vicent Mascarell** ha valorat positivament aquest reconeixement. "_Hem superat una auditoria independent molt exigent i complexa i que ens situa com una de les platges més segures de tota Espanya. A la Comunitat Valenciana només hi ha quatre municipis que tenen aquest distintiu que en breu passarà a ser una de les moltes banderes de la nostra platja que reconeixen la qualitat dels serveis que prestem_".